
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru eliminarea impozitului şi contribuțiilor aferente veniturilor din activităţile agricole, silvice şi din piscicultură, trimisă spre dezbatere în fond cu adresa nr. Plx.598/2014 din 19 decembrie 2014, înregistrată sub nr. 4c-2/698 din 22 decembrie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN
Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,   18.02.2015 

Nr. 4c-2/698


RAPORT
asupra propunerii legislative pentru eliminarea impozitului şi contribuțiilor aferente veniturilor din activităţile agricole, silvice şi din piscicultură
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere în fond  cu propunerea legislativă pentru eliminarea impozitului şi contribuțiilor aferente veniturilor din activităţile agricole, silvice şi din piscicultură, trimisă spre dezbatere în fond cu adresa nr. Plx.598/2014 din 19 decembrie 2014, înregistrată sub nr. 4c-2/698 din 22 decembrie 2014.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 15 decembrie 2014.

La întocmirea raportului s-a avut în vedere avizul negativ al Comisiei pentru politică economică, reformă şi privatizare, avizul favorabil al Consiliului Legislativ, precum şi punctul de vedere negativ al Guvernului.
Propunerea legislativă supusă dezbaterii are ca obiect de reglementare modificarea Legii nr.571/2003 privind Codul fiscal, cu modificările si completările ulterioare în vederea eliminării impozitului şi contribuţiilor aferente veniturilor din activităţile agricole, silvice şi piscicultură.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 18 februarie 2015.
La lucrările comisiei şi-au înregistrat prezenţa 33 deputaţi din totalul de 34 de membrii ai comisiei.
La dezbaterea propunerii legislative a participat reprezentantul Ministerului Finanțelor Publice.
În urma examinării propunerii legislative şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor respingerea propunerii legislative pentru eliminarea impozitului şi contribuțiilor aferente veniturilor din activităţile agricole, silvice şi din piscicultură, deoarece noul proiect de lege privind Codul fiscal urmează să fie trimis Parlamentului spre dezbatere şi adoptare.
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU

